Document ID: 31992R3816

Ir-Regolament tal-Kunsill (KEE) Nru 3816/92
tat-28 ta’ Diċembru 1992
li jipprovdi, fis-settur tal-frott u ħaxix, għall-abolizzjoni tal-mekkaniżmu ta’ kumpens fil-kummerċ bejn Spanja u l-Istati Membri u miżuri alleati
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea,
Wara li kkunsidra l-Att ta’ Adeżjoni ta’ Spanja u l-Portugall, u partikolarment l-Artikolu 89(2) tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew [1];
Billi l-kisba tas-suq intern fl-1 ta’ Jannar 1993 tagħmilha desiderabbli li jitneħħew l-ostakoli kollha għall-kummerċ, mhux biss bejn l-Istati Membri tal-Komunità kif kostitwita fil-31 ta’ Diċembru 1985 imma wkoll, kemm jista’ jkun possibbli, bejn dawk l-Istati Membri u l-Istati Membri l-ġodda;
Billi l-protezzjoni tas-swieq ta’ l-Istati Membri tal-Komunità kif kostitwiti fil-31 ta’ Diċembru 1985 tista’ tkun żgurata biż-żamma ta’ mekkaniżmu supplimentari tal-kummerċ għall-prodotti l-iktar sensittivi Spanjoli; billi aġġustament ta’ l-istrutturi l-aktar vulnerabbli ta’ dawn l-Istati Membri jistgħu jingħataw spinta bit-twaqqif ta’ programmi speċifiċi ta’ azzjoni; billi l-mekkaniżmi ta’ kumpens għall-frott u ħxejjex istitwit bl-Artikolu 152(1) ta’ l-Att ta’ l-Adeżjoni, l-applikazzjoni u l-monitoraġġ ta’ liema jkunu, ukoll, diffiċli ħafna ladarba l-Komunità m‘għandhiex iżjed fruntjieri interni, għandu għalhekk ma jkomplix;
Billi l-esperjenza wriet li ma sarx użu effettiv tal-miżuri biex jipproteġu s-suq Spanjol provdut fl-Artikolu 152(3) ta’ l-Att ta’ l-Adeżjoni;
Billi l-applikabbilità tal-miżuri fuq imsemmija għandha tintemm u, għal raġunijiet ta’ kjarezza, ir-Regolament tal-Kunsill (KEE) Nru 3709/89 ta’ l-4 ta’ Diċembru 1989 li jippreskrivi regoli ġenerali għall-implimentazzjoni ta’ l-Att ta’ Adeżjoni ta’ Spanja u l-Portugall fir-rigward tal-mekkaniżmu ta’ kumpens fuq l-importazzjonijiet tal-frott u ħxejjex li joriġinaw fi Spanja [2] għandu għalhekk ikun imħassar;
Billi l-integrazzjoni fuq skala kbira tas-suq Spanjol ġewwa s-suq tal-Komunità li ser sseħħ għalhekk tagħmilha xierqa li jkunu applikati għal Spanja l-livell komuni tal-prezzijiet istituzzjonali,
ADOTTA DAN IR-REGOLAMENT:
Artikolu 1
Il-mekkaniżmu istitwit bl-Artikolu 152(1) ta’ l-Att ta’ Adeżjoni ta’ Spanja u l-Portugall u d-dispożizzjonijiet ta’ l-Artikoli 152(3) m’għandhomx jgħoddu aktar.
Artikolu 2
1. Il-Komunità għandha tikkontribwixxi għall-finanzjament ta’ programm ta’ azzjoni preżentat u milħuq rispettivament mill-awtoritajiet rispettivi Franċiżi, Taljani u Griegi matul perjodu ta’ tliet snin, li l-iskop tagħhom huwa, għas-settur ta’ frott u ħxejjex friski, ir-ristrutturar tas-setturi tal-frott u ħxejjex l-aktar affettwati bl-abolizzjoni tal-miżuri transitorji.
2. Il-programm ipprovdut fil-paragrafu 1 għandu jkun preżentat lill-Kummissjoni qabel il-31 ta’ Marzu 1993 u approvat mill-Kummissjoni qabel ma jkun realizzat.
3. Bħala parti mill-miżuri ta’ intervent, il-parteċipazzjoni tal-Komunità fil-miżuri provduti fil-paragrafu 1 għandha tkun:
- 75 % ta’ l-ispiża magħmula bħala intervent mill-Istati Membri,
- għall-perjodu ta tliet snin mid-data meta l-programm ikun approvat,
- f’limitu globali ta’ 100 miljun ECU,
- li jiddependi fuq il-miżuri konċernati ma jkunx eliġibbli fl-istess żmien għall-miżuri Komunitarji oħra.
4. Il-mezzi ta’ l-applikazzjoni ta’ dan ir-Regolament għandhom ikunu adottati, kif meħtieġ, skond il-proċedura provduta fl-Artikolu 33 tar-Regolament tal-Kunsill (KEE) Nru 1035/72 tat-18 ta’ Mejju 1972 fuq l-organiżżazzjoni komuni tas-suq fil-frott u ħxejjex [3].
Artikolu 3
Mill-1 ta’ Jannar 1993, għandhom ikunu applikati fi Spanja l-prezzijiet komuni bażiċi u ta’ xiri ‘l ġewwa.
Artikolu 4
Ir-Regolament (KEE) Nru 3709/89 huwa hawnhekk imħassar.
Artikolu 5
Dan ir-Regolament għandu jidħol fis-seħħ fl-1 ta’ Jannar 1993.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul f’Brussel, fit-28 ta’ Diċembru 1992.

Labels: 3
15
17
18